Jacobo Barral Otero

Jacobo Barral Otero, nado no Grove en 1906 e finado en Vigo o 15 de decembro de 1996, foi un mestre e político galego.

 Traxectoria 
esquerda|miniatura|250px|Xacobe Barral Otero
Sobriño de Jacobo Otero Goday. Na Segunda República foi correspondente de El Pueblo Gallego no Grove e presidente do grupo local do Grove do Partido Galeguista. Logo da dimisión da anterior Corporación, foi nomeado xestor e elixido alcalde do Grove a finais de xuño de 1936.El Pueblo Gallego, 26-6-1936, p. 13.

Co golpe de Estado do 18 de xullo de 1936 foi detido. Xulgado en Pontevedra en consello de guerra o 17 de novembro con Ángel Cadavid Caamaño, Jacobo Otero Goday, Miguel Mandiás Merino, José Prol Figueiro e Manuel Puente Iglesias,Diario de Pontevedra, 18-11-1936, p. 2.El Pueblo Gallego, 18-11-1936, p. 7. acusados de rebelión militar, foi condenado a pena de morte. A sentenza foi conmutada por cadea perpetua. Estivo preso en San Simón e logo foi trasladado ao Forte de San Cristovo (Pamplona).

A amizade con algunhas familias da burguesía viguesa permitiulle saír adiante durante o franquismo. Estableceuse na provincia da Coruña onde casou. Coa democracia encadrouse no Partido Galeguista e foi candidato do PNG-PG ás eleccións europeas de 1989. Finou en Vigo o 15 de decembro de 1996.La Voz de Galicia, 17-12-1996, p. 40.

 Notas 

 Véxase tamén 

 Bibliografía 

 Ligazóns externas 

 Xacobe Barral, alcalde bo e xeneroso
 La saga de la casa de Lordelo

Categoría:Alcaldes do Grove
Categoría:Alcaldes de Galicia durante a II República
Categoría:Alcaldes de Galicia do Partido Galeguista
Categoría:Represaliados polo franquismo
Categoría:Nados no Grove
Categoría:Nados en 1906
Categoría:Finados en 1996